Trump, masa të rrepta ndaj Koresë së Veriut
Qëndrim të ashpër mbajti edhe Sekretari i Përgjithshëm i NATO-s, Stoltenberg
Presidenti Donald Trump njoftoi sot nga Varshava se është duke shqyrtuar disa masa të rrepta si kundërpërgjigje ndaj provave të fundit me raketë të Koresë së Veriut. Koreja e Veriut u paralajmërua edhe nga Sekretari i Përgjithshëm i NATO-s, i cili deklaroi përkrah Kryeministrit të Japonisë në Bruksel, se Peniani duhet të ndalë të gjitha programet e tij të raketave, armëve bërthamore dhe të shkatërrimit në masë. Nga Varshava, Presidenti i Shteteve të Bashkuara, Donald Trump, tha se ai është duke shqyrtuar disa masa të rrepta që mund të shërbejnë si një kundërpërgjigje ndaj provës së fundit të Koresë së Veriut me raketë. , deklaroi Presidenti Trump. Provat e Koresë së Veriut kanë alarmuar edhe Aleancën e Atlantikut. Nga Brukseli, Sekretari i Përgjithshëm i NATO-s, Jens Stoltenberg, paralajmëroi sot Korenë e Veriut, ndërsa po takohej me Kryeministrin e Japonisë, Shinzo Abe: , deklaroi zoti Stoltenberg. Kryeministri i Japonisë Shinzo Abe tha se situata e sigurisë në rajon është përkeqësuar ndjeshëm: , tha zoti Abe. Provat e fundit të Koresë së Veriut shihen si një sfidë e drejtpërdrejtë ndaj Presidentit amerikan Donald Trump, një ndër zotimet e të cilit ka qenë se do të pengojë Korenë e Veriut të krijojë kapacitetin për të goditur bregun perëndimor të Shteteve të Bashkuara. Vetëm dy ditë më parë, Koreja e Veriut lëshoi një raketë ndërkontinentale që besohet se mund të arrijë territoret amerikane në Oqeanin Paqësor. Koreja e Veriut deklaroi se kjo lloj rakete mund të transportojë gjithashtu mbushje bërthamore.